 Ìjà jàǹdùkú níjẹbú: Ọgá ọlọpàá, aráàlú mẹrin ku Àwọn ọlọpàá kìí jáfara láti dá àlàáfíà padà sáwọn ágbègbè tí wàhálà bá ti ń wáyé A gbọ pé ìṣẹlẹ náà ṣẹlẹ lẹyìn ìpàdé òṣèlú kan tó wáyé láàárín igun óṣèlú méjì kan lágbègbè náà. Aago márùń ààbọ ìrọlẹ lọjọ àìkú ni ìsẹlẹ náà wáyé ní agbègbè Òkè-Sopen, tó sì sún wọ ìdàjí ọjọ ajé, èyí tó tún tàn wọ àwọn àdúgbò míì bíi Òkè Àgbò àti Ojowo. Àwọn iròyin tì ẹ leè ní ìfẹ síí: Àwọn èèyàn tí ìṣẹlẹ náà sojú wọn ní ààrin àwọn ọmọ ẹgbẹ OPC kan àti ẹgbẹ òkùnkùn Aiyé ni rògbòdìyàn náà ti kọkọ bẹrẹ, kí àwọn ọlọpàá tó dá síi, tí ẹmí ọmọ ẹgbẹ OPC kan sì bọ. Àlàáfíà ti ń padà jọba lágbègbè náà Ileeṣẹ ọlọpaa nipinlẹ Ogun ni awọn ti ko ikọ Olopaa kogberegbe lọ si agbegbe naa lati lọ wawọ ọ rogbodiyan naa bọlẹ. Alukoro ileeṣẹ ọlọpaa, DSP Abimbọla Oyeyẹmi ni gbogbo awọn ti aje rogbodiyan naa ba ṣi mọ lori ni yoo fi oju wina ofin. Wàyí ò, iléesẹ ọlọpàá ìpínlẹ Ògùn ti ń ri dájú pé àlàáfíà ti ń padà jọba lágbègbè náà. : Kò dín ní ẹmí márùń, nínú èyí tí a ti rí aráàlú mẹrin àti Ìsìpẹkítọ ọlọpàá kan, tó ku nínú ìpórógan tó wáyé láàrin ẹgbẹ kan tí àwọn èèyàn funra sí pé ó ṣeéṣe kó jẹ àwọn jàǹdùkú kan láti ẹgbẹ OPC àti ẹgbẹ òkùnkùn kan ní ìlú Ìjẹbú Igbó lọ. 